CELEX: 62012TN0345
Language: et
Date: 2012-08-03 00:00:00
Title: Kohtuasi T-345/12: 3. augustil 2012 esitatud hagi — Akzo Nobel ja teised versus komisjon

29.9.2012   
            
            
               ET
            
            
               Euroopa Liidu Teataja
            
            
               C 295/29
            
         3. augustil 2012 esitatud hagi — Akzo Nobel ja teised versus komisjon
   (Kohtuasi T-345/12)
   2012/C 295/53
   Kohtumenetluse keel: inglise
   
      Pooled
   
   
      Hagejad: Akzo Nobel NV (Amsterdam, Madalmaad) Akzo Nobel Chemicals Holding AB (Nacka, Rootsi) ja Eka Chemicals AB (Bohus, Rootsi) (esindajad: advokaadid C. Swaak ja R. Wesseling)
   
      Kostja: Euroopa Komisjon
   
      Nõuded
   
   
               —
            
            
               Tühista täielikult või osaliselt komisjoni 24. mai 2012. aasta otsus K(2012) 3533 (lõplik), millega jäeti rahuldamata konfidentsiaalsena käsitlemise taotlus seoses juhtumiga COMP/38.620 — Vesinikperoksiid ja perboraat;
            
         
               —
            
            
               Mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitavad hagejad esimese võimalusena kolm väidet ja teise võimalusena kaks väidet.
   
               1.
            
            
               Esimene väide, et komisjon on rikkunud põhjendamiskohustust ning hagejate õigust heale haldusele vastavalt ELTL artiklile 296 ja Euroopa Liidu põhiõiguste harta artiklile 41.
            
         
               2.
            
            
               Teine väide, et vesinikperoksiidi otsuse mittekonfidentsiaalse pika versiooni avaldamine rikub komisjoni konfidentsiaalsuse kohustust vastavalt ELTL artiklile 339, mida on rakendatud määrusega nr 1/2003 (1), määrusega nr 773/2004 (2) ning komisjoni 2002. ja 2006. aasta trahvide vähendamise teatisi (3).
            
         
               3.
            
            
               Kolmas väide, et avaldades vesinikperoksiidi otsuse mittekonfidentsiaalse pika versiooni, mis sisaldab andmeid hagejate leebema kohtlemise taotlusest, on rikutud õiguskindluse ja hagejate õiguspärase ootuse põhimõtet ning õigust heale haldusele vastavalt Euroopa Liidu põhiõiguste harta artiklile 41.
            
         
               4.
            
            
               Neljas väide, mida tuleb kohaldada osas, milles komisjoni otsust võib pidada otsuseks lubada tutvuda teatud informatsiooniga läbipaistvuse määruse (4) alusel, ning mis käsitleb seda, et komisjon on rikkunud põhjendamiskohustust ning õigust heale haldusele vastavalt ELTL artiklile 296 ja Euroopa Liidu põhiõiguste harta artiklile 41.
            
         
               5.
            
            
               Viies väide, mida tuleb kohaldada osas, milles komisjoni otsust võib pidada otsuseks lubada tutvuda teatud informatsiooniga läbipaistvuse määruse alusel, ning mis käsitleb seda, et vesinikperoksiidi otsuse mittekonfidentsiaalse pika versiooni avaldamine rikub nimetatud määrust.
            
         
      (1)  Nõukogu 16. detsembri 2002. aasta määrus (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta (EÜT L 1, lk 1; ELT eriväljaanne 08/02, lk 205).
   
      (2)  Komisjoni 7. aprilli 2004. aasta määrus (EÜ) nr 773/2004, mis käsitleb EÜ asutamislepingu artiklite 81 ja 82 kohaste menetluste teostamist komisjonis (ELT L 123, lk 1; ELT eriväljaanne 08/03, lk 81).
   
      (3)  Komisjoni teatis, mis käsitleb kaitset trahvide eest ja trahvide vähendamist kartellide puhul (EÜT C 45, lk 3) ja komisjoni teatis, mis käsitleb kaitset trahvide eest ja trahvide vähendamist kartellide puhul (ELT C 298, lk 17).
   
      (4)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 154, lk 43; ELT eriväljaanne 01/03, lk 331).